Иброҳим Бозоров (деҳа, н. Турсунзода)

Иброҳим Бозоров(то 14.12.2012 Свердлов) — деҳа дар ҷамоати деҳоти Сешанбеи ноҳияи Турсунзода. Аз деҳа то маркази ҷамоат 5 км, то маркази ноҳия 1 км; роҳ асфалтпӯш. Аҳолиаш 3154 нафар (2018), тоҷикон.

 Иқтисод 
Деҳа муассисаи таҳсилоти миёнаи умумӣ, бунгоҳи тиббӣ, масҷиди ҷомеъ, 2 нуқтаи савдои хусусӣ, осиёби хусусӣ, чойхона, ҳаммом, нонвойхона ва ошхона дорад. Дар ҳудуди деҳа қисми ҳарбии 051059-и Гвардияи миллии Ҷумҳурии Тоҷикистон воқеъ аст. Заминҳо аз рӯди Ширкент обёрӣ мешаванд. Дар ҳудуди деҳа 25 хоҷагии деҳқонии инфиродӣ фаъолият дорад.

 Шахсиятҳои маъруф 
Рӯзноманигору ходими давлатӣ Хуҷааҳмад Хидиралиев ва Ҳунарпешаи халқии Тоҷикистон Ҳаётой Муъминова дар ҳамин деҳа таваллуд шудаанд.

 Эзоҳ 

 Адабиёт 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Турсунзода
Гурӯҳ:Ҷамоати Сешанбе